OpenLLM-France/wikimedia huggingface dataset:
# Ribera de Fillols

La Ribera de Fillols és un riu de la comarca del Conflent, a la Catalunya del Nord, que neix en el terme de Fillols, travessa totalment de sud-est a nord-oest, i discorre després pel de Cornellà de Conflent on s'aboca en el Cadí, el qual és afluent de la Tet.

## Terme de Fillols

El riu es forma per la unió de la Canal de la Jaceta, la Canal de l'Orri i la Canal del Rec d'Onze Hores al sud-est del terme de Fillols, en plena Muntanya de Fillols, al nord-oest de la Jaça del Roc i també al nord-oest del Pic de la Castella i del Pic Jofre, que són els punts més elevats del terme. Sempre cap al nord-oest, rep per l'esquerra la Canal del Roc Blanc i després el Còrrec del Roc Castellar. En aquest tram, la Ribera de Fillols rep els afluents més llargs per l'esquerra, costat en què és més suau el pendís de la muntanya; per la dreta, el pendís de la muntanya és més costerut i abrupte. Precisament a la dreta deixa, una mica enlairats, els cortals de l'Anglada i d'en Vergers. Quan arriba a prop del Cortal de l'Artillur, abans Castanys, la ribera fa un ample revolt i encara els Prats d'Amunt, ara en direcció oest, sempre amb el traçat ple de retombs, on rep per l'esquerra el Còrrec de l'Estenedor de la Beneta. Tot seguit troba els Molins de l'Anglada i, al cap de poc, el poble de Fillols, que deixa a la dreta.
Passat el poble, rep per l'esquerra el Còrrec de Castelló, força llarg i que discorre tot ell de forma paral·lela a la Ribera de Fillols,i després el Còrrec de Vallcirera, que hi aporta també la Canaleta i el Còrrec de la Costa. Just abans de sortir del terme, rep encara, també per l'esquerra, el Còrrec de la Sorra.

## Terme de Cornellà de Conflent

La Lliterà entra en el terme de Cornellà de Conflent pel sud-est del terme, prop del Mas dels Alabaus, rep el Còrrec de Morcarà per la dreta, després el Còrrec de les Cases per l'esquerra, i arriba a l'alçada del poble de Cornellà de Conflent, que deixa a l'esquerra. Allí mateix rep per la dreta el Còrrec de Salloberes, amb el del Bosc del Prior, i al cap de poc, al nord del Mas d'en Pous, s'aboca en el Riu Major, formant amb aquesta unió el Cadí.

## Bibliografia

* Becat, Joan. «46 - Cornellà de Conflent i 65 - Fillols». A: Atles toponímic de Catalunya Nord. I. Aiguatèbia - Montner. Perpinyà: Terra Nostra, 2015 (Biblioteca de Catalunya Nord, XVIII). ISBN 1243-2032.
* Ponsich, Pere; Lloret, Teresa; Gual, Raimon. «Cornellà de Conflent i Fillols». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.

## Referències

* ↑ [ La vall de la Ribera de Fillols en els ortofotomapes de l'IGN]
# Còrvul de Friül

Còrvul (Corvulus) fou duc de Friül durant un breu període al segle viii (probablement 705 o 706). Va reemplaçar a Ferdulf, mort en combat contra els eslaus. Còrvul hauria ofès al rei Aripert II i va ser arrestat i els seus ulls arrencats. Segons Pau el Diaca va patir després d'això "anys d'ombra i de vergonya". El rei va posar al tron ducal a Pemmó.

## Referències

* Pau el Diaca. Historia Langobardorum. Traduït a l'anglès per William Dudley Foulke. Universitat de Pennsylvania: 1907.
* Hodgkin, Thomas. Italy and her Invaders. Clarendon Press: 1895.
# UTC−03:30

UTC−03:30 és una zona horària d'UTC amb 3 hores i mitja de retard de l'UTC. El seu codi DTG és P+, P* o P$^0$.

## Zones horàries

* Newfoundland Standard Time (NST)

## Franges
### Temps estàndard (hivern a l'hemisferi nord)

Aquestes zones utilitzen el UTC-03:30 a l'hivern i el UTC-02:30 a l'estiu.
* Canadà
** Terranova i Labrador
*** Labrador sud-est
*** Terranova

## Geografia

UTC-03:30 és la zona horària nàutica que comprèn l'alta mar de 52.5° de longitud.
# Gunnar Jansson (futbolista)

* Per a altres significats, vegeu «Gunnar Jansson».
Gunnar Jansson (Gävle, 29 de març de 1908 - Uppsala, 10 d'abril de 1981) fou un futbolista suec que va competir durant la dècada de 1930.
Fou 2 cops internacional amb la selecció sueca, amb la qual participà en la Copa del Món de Futbol de 1934.
Pel que fa a clubs, defensà els colors del Gefle IF.

## Referències

* ↑ «1934 FIFA World Cup Italy». Arxivat de l'original el 2013-12-19. [Consulta: 15 abril 2020].
* ↑ «Gunnar Jansson stats» (en anglès). [Consulta: 15 abril 2020].
* ↑ «Gunnar Jansson» (en francès). [Consulta: 15 abril 2020].
# David Koresh

David Koresh (Houston, Texas, 17 d'agost de 1959 - Waco, Texas, 19 d'abril de 1993) o Vernon Wayne Howell de naixement, va ser el líder de la secta religiosa dels Davidians, i els seus adeptes el consideraven com l'últim Profeta. Howell legalment va canviar el seu nom pel de David Koresh el 15 maig de 1990.
L'any 1993 morí durant l'assalt per part de les forces de l'FBI, incendi i destrucció total del ranxo dels Davidians, situat als afores de Waco, a Texas. Koresh s'immolà conjuntament amb 54 adults i 21 nens que varen ser trobats calcinats després de l'incendi.

## Referències

* ↑ Linedecker, Clifford L. Massacre at Waco: The Shocking True Story of Cult Leader David Koresh and the Branch Davidians (en anglès). True Crime, 1993. ISBN 0863697135.
# Orlovski

Orlovski (en rus: Орловский) és un poble (un possiólok) de l'óblast de Rostov, a Rússia, segons el cens del 2021 tenia 18.094 habitants, és la seu administrativa del districte homònim.

## Referències

* ↑ Указ президиума ВС РСФСР от 22.12.1987 г. "О наименовании некоторых населенных пунктов в Ростовской области", 1987.
* ↑ «Карты Генштаба L-38 (А) 1:100000. Республика Калмыкия и Ростовская область.». Arxivat de l'original el 2015-09-24.
# Dungchen

* No s'ha de confondre amb Dong Cheng.
El dungchen (tibetà: དུང་ ཆེན) és una llarga trompa metàl·lica utilitzada en les cerimònies del budisme tibetà. És possiblement l'instrument més àmpliament usat en la cultura budista del Tibet.
S'utilitza generalment en parells o grups més grans, i el seu so sol comparar-se al so dels elefants. La seva llargària varia de mida, podent arribar fins als 7 m de llarg. Cadascuna de les trompetes consta d'un tub cònic de coure dividit en tres seccions que encaixen a manera de telescopi. La superfície està coberta completament per relleus o tallats amb motius abstractes i fito-zoomorfs.
Tsultrim Allione descriu el so del dungchen de la següent manera:
| « | És un llarg, profund, brunzidor, i evocador lament que et porta a algun lloc més enllà dels pics més alts de l'Himàlaia i, a el mateix temps a l'úter de la mare. | » |

## Vegeu també

* Música del Tibet
* Erke
* Trutruca
* Trompa dels Alps

## Referències

* ↑ Allione, Tsultrim. Women of Wisdom. Arkana, 1986, p. xiv. ISBN 1-85063-044-5.

## Enllaços externs

* Imatges i mostra del so
* Informació general
# Raúl García de Mateos Rubio

Raúl García de Mateos Rubio (Manzanares, 5 de juliol de 1982) és un ciclista espanyol professional des del 2005 i actualment a l'equip Louletano-Hospital de Loulé.
El seu germà petit Vicente també s'ha dedicat al ciclisme.

## Palmarès

* 2004
** Vencedor d'una etapa de la Volta a la província de Castelló
* 2008
** 1r a la Volta a Toledo
** 1r a la Volta a Cartagena i vencedor d'una etapa
** Vencedor d'una etapa de la Volta a Galícia
* 2010
** 1r a la Volta a Galícia
** Vencedor d'una etapa de la Volta a Zamora
** Vencedor d'una etapa de la Volta a Àvila
* 2011
** Vencedor d'una etapa a la Volta a les comarques de Lugo
* 2012
** 1r al Memorial Manuel Sanroma

### Resultats a la Volta a Espanya

* 2006. 51è de la classificació general.
* 2007. 99è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Còrtex renal

El còrtex renal o escorça renal és la part externa del ronyó entre la càpsula i la medul·la. Conté els corpuscles renals i la túbuls renals a excepció de les parts del nansa de Henle, que baixen a la medul·la renal. També conté els vasos sanguinis i els conductes col·lectors corticals.
L'escorça renal és la part del ronyó on es produeix la ultrafiltració de la sang.
# Fèlix de Nantes

Fèlix de Nantes (Bourges o Loira Atlàntic, 512 - Nantes, Loira Atlàntic, País del Loira, 6 de gener de 584) fou bisbe de Nantes. És venerat com a sant per diverses confessions cristianes.
Fèlix havia nascut en una família noble d'Aquitània, potser a Bourges o a la costa prop de Bretanya. Ben educat, va destacar per la seva virtut i eloqüència, i pel seu coneixement del grec; poeta i orador, Venanci Fortunat diu que havia escrit un panegíric en vers dedicat a la reina Radegunda. Casat, fou cridat per succeir Evemer, el bisbe de Nantes al final de 549, quan tenia 37 anys.
Va reformar la disciplina de la diòcesi i assistí als concilis de París (557 i 573) i Tours (566). Molt caritatiu, va treballar per resoldre les necessitats dels més pobres. Portà a terme el projecte del bisbe anterior i edificà una catedral dintre els murs de la ciutat: Venanci Fortunat en diu que tenia tres naus amb una cúpula al transsepte, i decorada amb mosaics i escultures.
Va intercedir per acabar amb alguns conflictes provocats per les lluites entre Guerec I i II, comtes britons de Vannes, i les autoritats de la Bretanya i Khilperic I. El bisbe va morir el 584, als 70 anys.
# Gunnar Larsson

«Gunnar Larsson» té aquests significats:
* Gunnar Larsson (dirigent esportiu) (1940–2020), dirigent esportiu i polític suec
* Gunnar Larsson (esquiador de fons) (nascut el 1944), esquiador de fons suec
* Gunnar Larsson (nedador) (nascut el 1951), nedador suec
* Gunnar Larsson (polític) (1908–1996), polític suec
# Destitució de Fernando Lugo

Fernando Lugo, president electe de Paraguai el 2008, va ser sotmès a un judici polític i destituït del seu càrrec pel Congrés de Paraguai al juny de 2012. El 21 de juny la Cambra de Diputats va votar per 76 a 1 per destituir Lugo, i el Senat el va destituir del seu càrrec l'endemà, per 39 vots a 4, el que va convertir en president el vicepresident Federico Franco, que havia trencat amb Lugo. Lugo sosté que se li va negar el degut procés perquè no va tenir temps suficient per preparar la seva defensa. Diversos governs llatinoamericans van declarar que el procediment era efectivament un cop d'Estat. Lugo va acceptar formalment el judici polític, però el va qualificar com un «cop parlamentari».
En represalia, la Cimera del Mercosur va suspendre el Paraguai del bloc fins que s'elegeix democràticament un nou president.

## Referències

* ↑ «El Congrés del Paraguai destitueix el president Lugo». elpuntavui.cat, 23-06-2012. [Consulta: 30 juny 2012].
* ↑ «El Senat paraguaià destitueix el president Fernando Lugo». vilaweb.cat, 23-06-2012. [Consulta: 30 juny 2012].
* ↑ «Lugo medita presentar-se a les eleccions generals del pròxim any». europapress.cat, 24-06-2012. [Consulta: 30 juny 2012].
* ↑ «Mercosur i Unasur suspenen el Paraguai fins que elegeixi president democràticament». elperiodico.cat, 29-06-2012. [Consulta: 30 juny 2012].

## Enllaços externs

* L'Amèrica Llatina, decidida a aïllar el Paraguai després de la destitució de Lugo
# Castropodame

Castropodame és un municipi de la província de Lleó, a la comunitat autònoma de Castella i Lleó.

## Localitats

* Castropodame
* Calamocos
* Matachana
* San Pedro Castañero
* Turienzo Castañero
* Viloria
* Villaverde de los Cestos

## Demografia

Evolució demogràfica :
| 1991 | 1996 | 2001 | 2004 |
| 1933 | 1873 | 1841 | 1854 |

## Administració

El consistori actual està governat pel PSOE (4 regidors) en coalició amb el Partit del Bierzo (un regidor), de manera que el regidor d'aquest partit, Ángel Barredo, és el tinent d'alcalde; l'oposició està formada pel PP (3 regidors) i el MASS (un regidor).

## Referències

* ↑ «Provincia de León (España): Municipios & Localidades» (en castellà), 22-01-2021. [Consulta: 2 març 2021].
# Dysgonia algira

Dysgonia algira és una espècie de lepidòpter ditrisi de la família dels erèbids (Erebidae), subfamília Erebinaede. Pertany a la tribu Ophiusini.
Es troba a Europa (principalment al sud), nord d'Àfrica i Orient Pròxim.
Fa 40-46 mm d'envergadura alar. Els adults volen de maig a agost, depenent de la ubicació.
Les larves s'alimenten de Rubus i Salix.

## Galeria

* Dysgonia algira
* Dysgonia algira
* Dysgonia algira

## Referències

* ↑ «Moths and Butterflies of Europe and North Africa» (en anglès). [Consulta: 26 març 2016].

## Enllaços externs

* Funetː Dysgonia algira Arxivat 2016-04-05 a Wayback Machine.(en)
* Biodiversidad Virtualː Dysgonia algira (castellà).
* European Butterflies and Mothsː Dysgonia algira(en)
* UkMothsː Dysgonia algira(en)
# Raúl García

«Raúl García» té aquests significats:
* Raúl García Carnero (1989-), un futbolista gallec, que ocupa la posició de lateral esquerre.
* Raúl García Lozano (1980-), un futbolista asturià, que ocupa la posició de defensa.
* Raúl García Escudero (1986-), un futbolista navarrès, que ocupa la posició de centrecampista.
# Cuereta del Cap

La cuereta del Cap (Motacilla capensis) és un ocell de la família dels motacíl·lids (Motacillidae).

## Hàbitat i distribució

Habita corrents fluvials, pantans i conreus a les terres altes des del centre d'Angola i República Democràtica del Congo cap a l'est fins al centre i oest de Zàmbia, Uganda, Ruanda, Burundi, nord-oest de Kenya i sud-oest de Tanzània al nord-oest i centre de Namíbia, sud de Botswana, centre de Zimbabwe i sud de Moçambic i Sud-àfrica.

## Referències

* ↑ «Cuereta del Cap». Cercaterm. TERMCAT, Centre de Terminologia. Rev. 20/03/2022(català)
# Agàtocles de Quios

Agàtocles de Quios (en llatí Agathocles, en grec Ἀγαθοκλῆς) fou un escriptor grec que va escriure un llibre sobre agricultura segons diuen Varró i Plini el Vell. L'època en què va viure no se sap amb seguretat.

## Referències

* ↑ 2.Agathocles of Chios a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 65
# Gunnar Kullerud

Gunnar Kullerud (Odda, Noruega, 12 de novembre de 1921 - 21 d'octubre de 1989) fou un científic de renom internacional, professor de la Universitat de Purdue (Indiana, EUA) i capdavanter en el camp de la petrologia experimental de sulfurs. Va ser, durant 16 anys (1954-1970), membre del personal superior del Geophysical Laboratory, al Carnegie Institution a Washington DC, i també va ser professor visitant al Departament de Ciències Geològiques de la Universitat de Lehigh des de 1960 fins a 1969 quan es va convertir en president del Departament de Ciències de la Terra de la Universitat de Purdue. Quan va morir, era president del claustre (càrrec equivalent al de rector) de la Universitat de Purdue. El 1964 es va donar el nom de kullerudita a un nou mineral (02.EB.10 en la classificació de Nickel-Strunz) en honor seu.

## Referències

* ↑ Lipschutz, Michael E.; Gartenhaus, Solomon; Albright, Lyle F. «Memorial of Gunnar Kullerud, November 12, 1921 - October 21, 1989» (en anglès). American Mineralogist, 75, 11-12, 01-12-1990, pàg. 1451–1452. ISSN: 0003-004X.
* ↑ Sclar, Charles B. «Gunnar Kullerud (1922-1989)» (en anglès). Global Tectonics and Metallogeny, 01-01-1991, pàg. 223–224. DOI: 10.1127/gtm/3/1991/223.
* ↑ «Gunnar Kullerud (1922-1989)» (en anglès). Global Tectonics and Metallogeny, Vol. 3, Núm. 4, 1991.
# Dionisi de Lamptres

Dionisi (grec antic: Διονύσιος, llatí: Dionysius) va ser un filòsof epicuri de l'antiga Grècia nascut a Lamptres, un dem d'Atenes, cap a l'any 250 aC. Va morir entorn del 205 aC.
Va substituir Polístrat al capdavant de l'escola epicúria d'Atenes, i al seu torn va ser succeït per Basílides.

## Referències

* ↑ Dorandi, Tiziano. «Chapter 2: Chronology». A: The Cambridge History of Hellenistic Philosophy. Cambridge: Cambridge University Press, 1999, p. 52. ISBN 9780521250283.
* ↑ Smith, William (ed.). «23.Dionysius». A: Dictionary of Greek and Roman Biography and Mythology. Vol. I. Boston: Little, Brown, & Comp., 1867, p. 1039.
* ↑ Diògenes Laerci. Vides de filòsofs il·lustres, X 25..
# Panguïta

La panguïta és un mineral de la classe dels òxids. Rep el nom de Pangu, el gegant de la mitologia xinesa que va crear el món separant el cel i la terra del caos al principi, en al·lusió a aquest mineral d'origen ultrarefractari que es trobava entre els primers materials sòlids del sistema solar.

## Característiques

La panguïta és un òxid de fórmula química (Ti,Al,Sc,Mg,Zr,Ca)$_{1.8}$O₃, sent considerat un dels minerals més antics del sistema solar. Va ser aprovada com a espècie vàlida per l'Associació Mineralògica Internacional l'any 2010, sent publicada per primera vegada un any més tard. Cristal·litza en el sistema ortoròmbic.
L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques del Museu Nacional d'Història Natural, l'Smithsonian, situat a Washington DC (Estats Units), amb el número de registre: 7602.

## Formació i jaciments

Va ser descoberta al meteorit Allende, recollit a Pueblito de Allende (Chihuahua, Mèxic), on es va trobar com a inclusions de grans irregulars d'entre 500 nm a 1,8 μm de mida, associada a altres minerals com el diòpsid i la davisita, així com olivina. Posteriorment ha estat descrita en altres dos meteorits: el Sayh al Uhaymir 290, trobat a Oman, i el Vigarano, a Itàlia.

## Referències

* ↑ «Panguite» (en anglès). Mindat. [Consulta: 11 gener 2022].
# Dysdera crocata

Dysdera crocata és una espècie d'aranya araneomorfa de la família dels disdèrids (Dysderidae). Fou descrita per primera vegada l'any 1838 per C. L. Koch.

## Distribució

Dysdera crocata és molt cosmopolita per introducció mitjançant el comerç marítim. Segons Deeleman-Reinhold i Deeleman, és originari d'Europa i més recentment ha estat difosa pel món per via marítima.

## Descripció

Els mascles fan 9 mm i les femelles entre 11 i 15 mm. Es pot observar la presència d'una espina a la base del fèmur IV. Els quelícers fan més de 50% del cefalotòrax.

## Comportament

Caça porquets de Sant Antoni de nit, i els capturen amb els seus enormes quelícers; però aquests crustacis no són la seva única font d'aliment. Són aranyes errants nocturnes que passen la jornada tancades en una coberta de seda sota les pedres, o encara, més rarament, sota les escorces aixecades a prop del terra.

## Taxonomia
### Llista de les subespècies

Segons el World Spider Catalog amb data del 14 de febrer de 2018, hi ha les següents subespècies:
* Dysdera crocata crocata C. L. Koch, 1838
* Dysdera crocata mutica Simon, 1911 d'Algèria
* Dysdera crocata parvula Simon, 1911 d'Algèria

### Sinònims

Segons el World Spider Catalog amb data del 14 de febrer de 2018, hi ha les següents sinonímies:
* Dysdera crocota C. L. Koch, 1838
* Dysdera interrita Hentz, 1842
* Dysdera gracilis Nicolet, 1849
* Dysdera wollastoni Blackwall, 1864
* Dysdera caerulescens C. Koch, 1874
* Dysdera magna Keyserling, 1877
* Dysdera australiensis Rainbow, 1900
* Dysdera sternalis Roewer, 1928
* Dysdera cretica Roewer, 1928
* Dysdera menozzii Caporiacco, 1937
* Dysdera palmensis Schmidt, 1982
* Dysdera inaequuscapillata Wunderlich, 1992

## Referències

* ↑ C. L. Koch, 1838: Die Arachniden. Nürnberg, Vierter Band, p.109-144, Funfter Band, p.1-124 (text íntegre).
* ↑ Deeleman-Reinhold & Deeleman, 1988: Revision des Dysderinae (Araneae, Dysderidae), les espèces méditerranéennes occidentales exceptées. Tijdschrift voor Entomologie, vol.131, p.141-269 (text íntegre).
* ↑ «Identification of Dysdera crocata and Dysdera erythrina». Arxivat de l'original el 2020-02-07. [Consulta: 11 desembre 2018].
* 1 2 (anglès) World Spider Catalog: C. L. Koch, 1838 en la família Dysdera crocata +base de dades, versió 18.5, 14/01/2018

## Enllaços externs

* (anglès) World Spider Catalog: Dysdera crocata Ferrández, 1996 en la família Dysderidae +base de dades
# Col·legi Major Sant Raimon de Penyafort i Nostra Senyora de Montserrat

El Col·legi Major Sant Raimon de Penyafort i Nostra Senyora de Montserrat és un dels col·legis majors de la Universitat de Barcelona, fundat l'any 1959. En l'actualitat compta amb uns 450 col·legials i col·legiales, estudiants de diverses universitats catalanes, i és el que té més places de tot Espanya.

## Història

Els col·legis es van construir a partir de 1955, obra de l'arquitecte Pere Benavent de Barberà, en un estil neoracionalista, impulsat en aquell temps pel Ministeri d'Educació, amb alguns elements heterodoxos introduïts per l'arquitecte. La part baixa de la façana que dona a la Diagonal té un aplacat de pedra decorat amb figures al·legòriques de l'art i la ciència.
Al començament, el dos col·legis majors que ara estan units eren independents. El Penyafort era el masculí, i la seva gestió era pública, i el Montserrat era el femení i la seva gestió corresponia a les Teresianes. A principis dels anys vuitanta, els dos edificis s'uniren mitjançant un pont, on se situen els servis comuns, i la gestió fou conjunta. Des d'aleshores, el Col·legi s'anomena Penyafort-Montserrat.

## Referències

* 1 2 3 Els col·legis majors al cercador de patrimoni de l'Ajuntament de Barcelona

## Enllaços externs

* Pàgina principal del Col·legi Major
# Corbeil

«Corbeil» té aquests significats:
* França:
* Corbeil (Marne) municipi francès de la Xampanya-Ardenes
* Corbeil-Cerf municipi francès de la Picardia
* Corbeil-Essonnes municipi francès de l'Illa de França, anomenat Corbeil fins al 1951, i que donà lloc a:
** Comtat de Corbeil, jurisdicció feudal de França
** Tractat de Corbeil tractat entre la monarquia francesa i els comtats catalans
# Uncobotyodes

Uncobotyodes és un gènere d'arnes de la família Crambidae. Conté només una espècie, Uncobotyodes patulalis, que es troba a l'Índia (Darjeeling).

## Referències

* ↑ «GlobIZ search». [Consulta: 30 desembre 2018].